Etterforsker Garry Shandlings død
ARTIKKELEN ER OVER TRE ÅR GAMMEL Den verdensberømte komikeren døde brått skjærtorsdag. Dødsårsaken er ikke oppgitt, annet enn at politiet i Los Angeles bekreftet at han døde på sykehus etter en akuttinnleggelse. En rekke medier meldte at 66-åringen hadde fått et massivt hjerteinfarkt. Men to døgn etter Shandlings brå bortgang, er det angivelig fortsatt uvisst hva som forårsaket dødsfallet. Nettstedet TMZ rapporterer at Shandlings fastlege nekter å signere på dødsattesten, fordi han ifølge kilder ikke har noen anelse om hva som egentlig skjedde. Shandling skal ikke ha oppsøkt legen sin på ett år og var angivelig ved god helse. Som følge av at legen nekter å skrive under, har politiet bestemt seg for å etterforske dødsfallet, skriver TMZ. Også New York Daily News omtaler etterforskningen og melder at politiet nå har krevd Shandlings legejournal utlevert. De skal også ha sikret seg blodprøver fra akuttavdelingen ved St. Johns-sykehuset i Santa Monica, hvor 66-åringen ble erklært død torsdag morgen.Shandling skal selv ha ringt nødnummeret og varslet om at han var dårlig. Midt i samtalen skal han ha besvimt. Da redningspersonalet ankom, skal de ha måttet sparke inn døren. Shandlings karriere spenner seg over flere tiår, og amerikanske medier omtaler ham som en legende. Blant hans mest kjente meritter er «Larry Sanders Show» og «Garry Shandling Show», som han høstet flere Emmy-priser for. Han har også hatt roller i filmer som «Captain America», «Iron Man 2» og «Zoolander». Han kom opprinnelig fra Chicago, men har de siste årene hatt base i Los Angeles. Det var etter at han nesten mistet livet i en bilulykke da han var 27 år at Shandling bestemte seg for at han ville bli komiker på fulltid. 2002: Rammet av avlyttingsskandaleDen norske komikeren Jon Niklas Rønning (36) mottok nyheten med stor sorg. Shandling var hans store komihelt, fortalte han til VG torsdag: – En av de største er revet bort. Garry Shandling var ikke bare hysterisk morsom som standupkomiker, men han er en av de få som kan sies å ha revolusjonert TV-humoren i verden. Han var kjent som en raus, varm og nyskapende komiker, og etter mitt syn vil han bli stående som en av århundrets viktigste TV-komikere. Det er en trist dag for all verdens komikere. Shandling, som en periode ble koblet sammen med Calista Flockhart (51), har aldri vært gift og etterlater seg ingen barn.
TMZ melder at Garry Shandlings lege nekter å skrive under på dødsattesten.